আফসার আমেদ

আফসার আমেদ (আফসার আহমেদ হিসেবেও লেখা হয়, ৫ এপ্রিল ১৯৫৯ – ৪ আগস্ট ২০১৮) একজন ভারতীয় বাঙালি লেখক ছিলেন। তিনি ২৭টি উপন্যাস ও ২৪টি অন্যান্য ধরনের বই লিখেছেন। আফসার আমেদ ১৯৫৯ সালের ৫ এপ্রিল জন্মগ্রহণ করেন। তিনি কলকাতা বিশ্ববিদ্যালয় থেকে বাংলায় স্নাতক হন। প্রথমদিকে আফসার আমেদ মূলত কবিতা রচনায় মনোনিবেশ করলেও পরবর্তীকালে তিনি গদ্যরচনা শুরু করেন। ১৯৭৮ সালে তার রচিত বাঙালি মুসলমানের বিয়ের গান শিরোনামের একটি রচনা পরিচয় নামের একটি সাহিত্য সাময়িকীতে প্রকাশিত হয়েছিল। ১৯৮০ সালে প্রকাশিত হয় তার রচিত প্রথম উপন্যাস ঘর গেরস্তি। তার লেখনী পরিচয়, কালান্তর, বারোমাস ও সারস্বত এর মত সাময়িকীতে প্রকাশিত হয়েছিল। লেখালেখির পাশাপাশি তিনি প্রতিক্ষণ শিরোনামের একটি সাহিত্য সাময়িকীতে কয়েক বছর কাজ করেছেন। এছাড়া, তিনি কাজ করেছেন পশ্চিমবঙ্গ বাংলা আকাদেমিতে। আফসার আমেদ রচিত বই বিবির মিথ্যা তালাক ও তালাকের বিবি এবং হলুদ পাখির কিস্সা আসামের বিদ্যালয়ের পাঠ্যসূচির অন্তর্ভুক্ত ছিল। মৃণাল সেন পরিচালিত আমার ভুবন চলচ্চিত্রটি নির্মিত হয়েছিল তার ধানজ্যোৎস্না উপন্যাস অবলম্বনে। চলচ্চিত্রটি ছিল তার পরিচালিত শেষ চলচ্চিত্র। রাত কটা হলো? শিরোনামের একটি চলচ্চিত্র নির্মিত হয়েছিল তার রচিত হত্যার প্রমাদ জানি শিরোনামের উপন্যাস অবলম্বনে। আফসার আমেদ অন্যান্য ভাষার বইও বাংলায় অনুবাদ করেছেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এছাড়া, তিনি হরি মোতোয়ানি রচিত সিন্ধি ভাষার একটি গ্রন্থ আশ্রয় শিরোনামে বাংলায় অনুবাদ করেছেন। ঘর গেরস্তি সানু আলীর নিজের জমি আত্মপরিচয় ব্যথা খুঁজে আনা স্বপ্নসম্ভাষ খণ্ডবিখণ্ড ধানজ্যোৎস্না বিবির মিথ্যা তালাক ও তালাকের বিবি এবং হলুদ পাখির কিস্সা সেই নিখোঁজ মানুষটা দ্বিতীয় বিবি এক আশ্চর্য বশীকরণ কিস্সা হত্যার প্রমাদ জানি মেটিয়াবুরুজে কিস্সা এক ঘোড়সওয়ার কিস্সা হিরে ভিখারিনি ও সুন্দরী রমণী কিস্সা সাড়ে তিন হাত ভূমি আশ্রয় আফসার আমেদ ১৯৯৮ সালে পশ্চিমবঙ্গ বাংলা আকাদেমি থেকে সোমেন চন্দ্র পুরস্কার লাভ করেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এজন্য তারা ২০০০ সালে বঙ্গানুবাদের জন্য সাহিত্য অকাদেমি পুরস্কার লাভ করেন। তিনি ২০০৯ সালে পেয়েছিলেন বঙ্কিম পুরস্কার। ২০১৭ সালে তিনি তার রচিত সেই নিখোঁজ মানুষটা উপন্যাসের জন্য সাহিত্য অকাদেমি পুরস্কার লাভ করেন। আফসার আমেদ ২০১৮ সালের ৪ আগস্ট ৫৯ বছর বয়সে মৃত্যুবরণ করেন। "প্রয়াত লেখক আফসার আহমেদ"। দ্য ওয়াল। ৪ আগস্ট ২০১৮। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "কিস্‌সা কথক আফসার আমেদ"। বাংলা ট্রিবিউন। ৭ আগস্ট ২০১৮। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "আফসার আমেদের জীবনাবসান"। আজকাল। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "আফসার আমেদ: এক নিখোঁজ লেখকের কিস্‌সা"। দ্য ইন্ডিয়ান এক্সপ্রেস। ৫ আগস্ট ২০১৯। সংগ্রহের তারিখ ২০ নভেম্বর ২০১৯।  "মুসলমান সমাজের অসামান্য রূপকার"। আজকাল। ২৫ ডিসেম্বর ২০১৭। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "A writer and a casual worker"। The Telegraph। ৩ জুলাই ২০১১। সংগ্রহের তারিখ ২০ নভেম্বর ২০১৯।  "আফসার আহমেদ প্রয়াত"। কলকাতা টিভি। ৫ আগস্ট ২০১৮। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "Six Best Films By Mrinal Sen"। Outlook। ৩০ ডিসেম্বর ২০১৮। সংগ্রহের তারিখ ২০ নভেম্বর ২০১৯।  "পুরস্কার বিজয়ী বাঙালি লেখক"। পশ্চিমবঙ্গ গণগ্রন্থাগার নেটওয়ার্ক। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  "AKADEMI TRANSLATION PRIZES (1989–2018)"। Sahitya Akademi। সংগ্রহের তারিখ ২০ নভেম্বর ২০১৯।  "AKADEMI AWARDS (1955–2018)"। Sahitya Akademi। সংগ্রহের তারিখ ২০ নভেম্বর ২০১৯।  "চলে গেলেন আফসার আহমেদ, শোকের ছায়া রাজ্যে"। এবেলা। ৪ আগস্ট ২০১৮। সংগ্রহের তারিখ ১৪ নভেম্বর ২০১৯।